OpenLLM-France/wikimedia huggingface dataset:
# Anemanthele

Anemanthele és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins. És originària de Nova Zelanda. Aquesta planta ha guanyat l'Award of Garden Merit de la Royal Horticultural Society.

## Taxonomia

L'única espècie coneguda és Anemanthele lessoniana (Steud.), sovint anomenada herba de gossamer o herba de vent de Nova Zelanda o herba de cua de faisà. És una herba rara a la natura, però es conrea àmpliament per utilitzar-la com a atractiva planta ornamental de jardí.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 19 agost 2009].
* ↑ Edgar, E. & H. E. Connor. 2000. Gramineae. Flora of New Zealand 5: 1-650.
* ↑ «RHS Plant Selector - Anemanthele lessoniana». [Consulta: 23 febrer 2020].
* ↑ «Còpia arxivada». Arxivat de l'original el 2 d’abril 2015. [Consulta: 10 gener 2022].
# Tosa Inu

Tosa Inu és una raça de gos d'origen japonès. Inu significa gos en japonès. La cria moderna d'aquesta raça començà l'any 1848. La seva terra d'origen es l'illa de Shikoku, on es troba la ciutat de Tosa, d'on pren el nom.
El Japó té una llarga història de combats de gossos que van començar al segle XIV, segons la tradició oral. La raça prové de l'encreuament de Shikoku-Ken amb les races occidentals, com buldogs (1872), mastins (1874), bracs alemanys (1876) i grans danesos (1924), amb el objectiu d'obtenir un gos de lluita que fos imbatible.
Les baralla de gossos Tosa, encara permeses en algunes regions del Japó, no són combats sanguinaris i cruels sinó que estan regides per un codi molt concret, que fa gairebé impossible que un gos sigui ferit de gravetat i molt menys la mort. Per exemple, si un gos retrocedeix més de tres passos ja ha perdut, o si sotmet a un altre, si borda o es queixa.
És un gos considerat potencial perillós (PPP) per la qual cosa se n'ha de tenir llicència .BOE

## Descripció de la raça

És un gos pastor de grans dimensions, amb molta força amb una estructura molt robusta. És un gos de lluita valent i molt vigorós.
Té les orelles penjant, petites i fines, musell rom i amb papada. Els ulls son petits i d'un color vermellós. La cua és molt forta en la base i s'estreny gradualment cap a la punta. El pel és curt i fort, molt espès a tot el cos.
El seu color sol ser vermellós intens i càlid. N'hi ha amb taques blanques sobre fons vermell o a l'inversa.
Mesures: Els mascles solen ser de 60 cm mínim, i les femelles d'uns 54 cm.
Esperança de vida : Entre 10-12 anys.

## Temperament

Encara que es presenta com un gos salvatge, el Tosa és un animal tranquil, serè i pacific. Amb el seu amo sol ser dòcil, tranquil i obedient. El seu comportament és moderat fins i tot quan lluita. Té un caràcter d'autèntic samurai, és molt combatiu, però també honest, lleial i equilibrat.
Pel que fa a la salut, no sol tenir problemes particulars. Pot viure tant a dins de casa com al jardí, però necessita esforç físic diari.

## Referències

* ↑ «Fédération Cynologique Internationale». [Consulta: 11 gener 2021].
* ↑ Rossi, Valeria.. El gran libro de los perros de raza.. Barcelona: De Vecchi Ediciones, 2018. ISBN 978-1-64461-541-6.

## Bibliografia

* Rossi, Valeria.. El gran libro de los perros de raza.. Barcelona: De Vecchi Ediciones, 2018. ISBN 978-1-64461-541-6.
* Clark, Anne Rogers; Andrew H. Brace (1995). The International Encyclopedia of Dogs. Howell Book House. pp. 326–328. ISBN 0-87605-624-9.

## Enllaços externs

* Fédération Cynologique Internationale Breed Standard
* The Kennel Club (UK) Breed Standard
* "American Kennel Club
* BOE.es
# Dittmarita

La dittmarita és un mineral de la classe dels fosfats. Rep el nom en honor de William Dittmar (Umstadt, Alemanya, 14/15 d'abril de 1833 – Glasgow, Escòcia, 9 de febrer de 1892), professor de química de la Universitat de Glasgow.

## Característiques

La dittmarita és un fosfat de fórmula química (NH₄)Mg(PO₄)·H₂O. Cristal·litza en el sistema ortoròmbic. La seva duresa a l'escala de Mohs és 5.
Segons la classificació de Nickel-Strunz, la dittmarita pertany a «08.CH: Fosfats sense anions addicionals, amb H₂O, amb cations de mida mitjana i gran, RO₄:H₂O < 1:1» juntament amb els següents minerals: walentaïta, anapaïta, picrofarmacolita, niahita, francoanellita, taranakita, schertelita, hannayita, struvita, struvita-(K), hazenita, rimkorolgita, bakhchisaraitsevita, fahleïta, smolyaninovita, barahonaïta-(Al) i barahonaïta-(Fe).

## Formació i jaciments

Va ser descoberta a les coves de Skipton, al mont Widderin del comtat de Corangamite, a Victòria (Austràlia). A l'estat d'Austràlia Meridional també ha estat descrita a la cova Wooltana, dins la serralada Flinders. A fora del continent oceànic només ha estat descrita a Xile, Namíbia i Botswana.

## Referències

* ↑ «Dittmarite» (en anglès). Mindat. [Consulta: 19 agost 2019].
# Diu (desambiguació)

«Diu» té aquests significats:
* Dispositiu intrauterí, pel seu acrònim, un mètode anticonceptiu.
* Diu, illa, districte, ciutat i municipi de l'Índia.
Viccionari
# Dolinka (Saki)

* Per a altres significats, vegeu «Dolinka».
Dolinka (en (ucraïnès): Долинка) és un poble de la República Autònoma de Crimea a Ucraïna, que el 2014 tenia 733 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Frédéric Delalande

Frédéric Delalande (Saint-Nazaire, 13 d'abril de 1969) és un ciclista francès, que passa la major part de la seva carrera en clubs amateurs.

## Palmarès

* 1991
** 1r al Tour de Martinica
* 1994
** 1r al Tour de Martinica
* 1996
** Vencedor d'una etapa del Gran Premi del Somme
* 1997
** 1r a la Tro Bro Leon
** 1r al Tour Nivernais Morvan
** 1r als Boucles guégonnaises
** 1r al Tour del Tarn-et-Garonne i vencedor d'una etapa
* 1998
** 1r a la Tro Bro Leon
** 1r al Jard-Les Herbiers
* 2000
** 1r a la Clàssica Loira Atlàntic
** 1r a la Flèche de Locminé
** 1r a la Manche-Atlantique
* 2001
** 1r a la Route de l'Atlantique
** 1r als Boucles guégonnaises
** Vencedor d'una etapa dels Tres dies de Cherbourg
* 2002
** Campió de França amateur en ruta
** 1r al Tour de Guadalupe
** 1r al Tour de Nova Caledònia
** 1r al Tour Nivernais Morvan
* 2003
** 1r al Tour de Nova Caledònia
** 1r al Tour de la Porte Océane
** Vencedor d'una etapa de la Ruban Granitier Breton
* 2005
** 1r al Tour de Martinica i vencedor de 2 etapes
** 1r al Premi des falaises
* 2006
** 1r al Tour de La Reunion i vencedor de 2 etapes
* 2007
** Vencedor de 2 etapes al Tour de Guyane

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Tony Leung Ka Fai

Tony Leung Ka Fai (梁家輝, en pinyin: Liáng Jiāhuī) (Hong Kong, 1 de febrer de 1958) és un actor de cinema de Hong Kong. Per evitar la confusió amb altre actor amb el mateix nom, sovint es coneix Tony Leung Ka Fai com "Tony el llarg" mentre que Tony Leung Chiu Wai se'l menciona com "Tony el curt", fent relació a l'alçada corporal que tenen. Actor força conegut a Occident arran del seu paper en la pel·lícula L'amant, basada en l'obra de Marguerite Duras.

## Filmografia

| Reign Behind a Curtain (1983) Burning of the Imperial Palace (1983) Ghost Informer (1984) Cherie (1984) Lady in Black (1986) Laser Man (1986) City Girl (1987) Prison on Fire (1987) People's Hero (1987) Gunmen (1988) Sentenced to Hang (1989) Mr. Coconut (1989) A Better Tomorrow (1989) Queen's Bench 3 (1990) Her Fatal Ways (1990) My Mother's Teahouse (1990) She Shoots Straight (1990) Farewell China (1990) Island of Fire (1990) Till We Meet Again (1991) Pretty Ghost (1991) To Catch a Thief (1991) Inspector Pink Dragon (1991) The Raid (1991) Red and Black (1991) This Thing Called Love (1991) The Banquet (1991) Blue Lightning (1991) Finale in Blood (1991) La Rose noire (1992) Center Stage (1992) Once Upon a Time a Hero in China (1992) King of Chess (1992) L'Auberge du dragon (1992) Misty (1992) L'Amant (1992) Ghost Lantern (1993) Lover of the Swindler (1993) A Roof With a View (1993) All Men are Brothers - Blood of the Leopard (1993) Perfect Exchange (1993) Rose, Rose I Love You (1993) Tom, Dick, and Hairy (1993) The Eagle Shooting Heroes (1993) Flying Dagger (1993) Boys are Easy (1993) The Black Panther Warriors (1993) He Ain't Heavy, He's My Father (1993) It’s a Wonderful Life (1994) Always Be the Winners (1994) I Will Wait for You (1994) He and She (1994) Long and Winding Road (1994) To Live and Die in Tsimshatsui (1994) | Ashes of Time (1994) Lover's Lover (1994) God of Gamblers' Return (1994) Lover of the Last Empress (1995) A Touch of Evil (1995) Dream Lover (1995) The Christ of Nanjing (1996) Evening Liason (1996) 4 Faces of Eve (1996) Destination - 9th Heaven (1997) Island of Greed (1997) The Victim (1999) Love Will Tear Us Apart (1999) Okinawa Rendezvous (2000) Jiang Hu - The Triad Zone (2000) Double Vision (2002) Golden Chicken (2002) Zhou Yu's Train (2002) The Gua Sha Treatment (2002) Good Times, Bed Times (2003) Men Suddenly in Black (2003) The Spy Dad (2003) Sex and the Beauties (2004) 20 30 40 (2004) Papa Loves You (2004) Throwdown (2004) The Twins Effect II (2004) Nouvelle Cuisine (2004) A-1 Headline (2004) Fear of Intimacy (2004) The Myth (2005) On the Mountain of Tai Hang (2005) Everlasting Regret (2005) Election (2005) Boarding Gate (2006) My Name is Fame (2006) The Drummer (2007) Lost in Beijing (2007) It's a Wonderful Life (2007) Filatures (2007) Missing (2008) El detectiu Di i el misteri de la flama fantasma (2010) I Love Hong Kong (2011) Cold Steel (2011) The Devil Inside Me (2011) Cold War (2012) Tai Chi (2012) Tai Chi Hero (2012) Better and Better (2013) Tales from the Dark 1 (2013) Cold War 2 (2013) Beijing Love Story (2014) Rise of the Legend (2014) |

## Enllaços externs

* Tony Leung Ka Fai a HKMDB (anglès)
# Torrent de Monner

El torrent de Monner és un curs d'aigua del Vallès Occidental. Neix a prop de Matadepera, tot i que dins del terme municipal de Terrassa. Un cop arriba al nucli urbà de Terrassa és soterrat i surt a l'exterior allà on comença el parc de Vallparadís. El torrent desemboca al Torrent de Vallparadís. Amb motiu de les obres del FGC a Terrassa la Generalitat de Catalunya va haver de fer diverses adequacions del terreny per on passa el torrent durant el 2012 i 2013.

## Referències

* ↑ «Finalitzen les obres de FGC al Torrent Monner». Ajuntament de Terrassa [Consulta: 29 novembre 2015].
* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# François Hesnault

Francois Hesnault va ser un pilot de curses automobilístiques francès que va arribar a disputar curses de Fórmula 1.
Va néixer el 30 de desembre del 1956 a Neuilly-sur-Seine, França.

## A la F1

Francois Hesnault va debutar a la primera cursa de la temporada 1984 (la 35a temporada de la història) del campionat del món de la Fórmula 1, disputant el 25 de març del 1984 el G.P. de Brasil al circuit de Jacarepaguà.
Va participar en un total de vint-i-una curses puntuables pel campionat de la F1, disputades en dues temporades consecutives (1984 - 1985), aconseguint una setena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1984 | Ligier Loto | Ligier | Renault | BRA Ret | RSA 10 | BEL Ret | SMR Ret | FRA NVS | MON Ret | CAN Ret | E.USA Ret | DAL Ret | GBR Ret | ALE 8 | AUT 8 | |HOL 7 | ITA Ret | EUR 10 | POR Ret | - | 0 |
| 1985 | Motor Racing Developments | Brabham | BMW | BRA Ret | POR Ret | SMR Ret | MON NVQ | CAN | E.USA | FRA | GBR | | | | | | | | | - | 0 |
| 1985 | Equipe Renault Elf | Renault | Renault | | | | | | | | | ALE Ret | AUT | HOL | ITA | BEL | EUR | RSA | AUS | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 21 (19) | 0 | 0 | 0 | 0 | 0 |
# Dock

«Dock» té aquests significats:
* Connector dock, interfície per a connectar dues eines informàtiques.
* Dock (anglès) o dok (neerlandès), mots per a dàrsena.
** Albert Dock, dàrsena de Liverpool.
* Dock Junction, concentració de població dels Estats Units.
* Persones:
** Eugène Dock (1827-1890), escultor d'Estrasburg.
** Dock Ellis, músic.
# Docents per la República

Docents per la República (DxR) és un col·lectiu de docents que impulsa una plataforma que ha reunit més de dos milers de professionals de l'ensenyament d'arreu de Catalunya. Vista la demanda d'organització del col·lectiu docent, s'estan articulant per tot el territori en diferents grups, per preparar la defensa dels docents, de la república, i accions davant l'escalada repressiva de l'Estat espanyol.
DxR neix per contribuir a la consolidació de la República Catalana. Són un moviment de base, de baix cap a dalt, on tenen cabuda tots els docents compromesos amb l'educació dels infants i joves, amb la República i que s'entén com una necessitat del nostre poble en general i del col·lectiu docent en particular.
DxR no permetrà que es criminalitzi la tasca docent, defensa el model d'escola catalana que ha ajudat decisivament a configurar la societat actual, cohesionada i que entén la seva diversitat com una riquesa. Els i les docents han de continuar fomentant l‘esperit crític des de les aules. DxR es compromet a lluitar perquè tots els docents de la República puguin exercir des de la plena llibertat.

## Els inicis

Docents per la República neix d'un grup de Telegram de professors d'informàtica de Catalunya, on sovint es comparteixen inquietuds de l'àmbit informàtic. Degut a la situació política que travessava el país, eren molts els professors que feien comentaris sobre l'actualitat. Algun dels professors es va queixar, alegant que el grup era per parlar d'informàtica i res més. En aquest moment es va decidir fer un nou grup per tractar aquest tema, a més de donar-li més transversalitat i ampliar-lo a tots els àmbits educatius.
Docents per la república va néixer oficialment el dia 3 de novembre, moment en què es va crear el grup de Telegram.

## Referències

* El Punt Avui: Els mestres s'organitzen per defensar-se del 155
* Vilaweb: La nova plataforma Docents per la República dona suport a la vaga general del 8-N Arxivat 2017-11-13 a Wayback Machine.
* Aldia.cat: Docents catalans impulsen una plataforma a favor de la república

## Enllaços externs

* Canal públic a Telegram
* Twitter
# Fullaraca

La fullaraca o virosta és el conjunt de restes orgàniques poc o gens descompostes acumulades a la superfície del sòl.
En edafologia la virosta és la capa superficial que cobreix el sòl i forma parts dels horitzons que es diuen holorgànics.
La fullaraca està constituïda per matèria orgànica; residus vegetals (fulles, branques, branquillons, pòl·lens, fongs (espores, micelis) i residus animals (excrements i necromassa d'invertebrats essencialment) que es dipositen al sòl al llarg de tot l'any, encara inalterats o poc alterats.
Es parla generalment de la virosta que es troba en el perfil del sòl no cultivat, normalment un sòl forestal. La fullaraca és l'origen de l'horitzó humífer (el més proper a la superfície) d'un sòl.

## Ecologia de les virostes

La fullaraca és un hàbitat essencial per nombroses espècies que participen en el cicle silvogenètic i preparen la bona germinació de moltes llavors i la regeneració natural dels boscos. També protegeix el sòl de l'erosió, de la dessecació, dels raigs solars ultraviolats, de la llum (moltes espècies de la virosta són lucífugues) i dels xocs tèrmics.
Sota l'acció de la microfauna aeròbia (col·lèmbols, àcars, lumbrícids, de certs bolets i de bacteris la virosta es transforma lentament en humus; en el termini d'alguns mesos (en un sòl bàsic a neutre) en diversos anys (en les plantes resinoses o en sòl àcid).
La fullaraca nodreix els organismes detritívors els quals són la presa de molts insectes, aus, rèptils i micromamífers.
L'equivalent agrícola de la fullaraca són la palla i altres residus que s'incorporen periòdicament al sòl cultivat.

## Referències

* ↑ http://www.termcat.cat/ca/Cercaterm
# Dolors Solís Donat

Dolors Solís Donat (Xàtiva, 1935) va ser una dirigent veïnal al barri del Singuerlín, a Santa Coloma de Gramenet, on va arribar després d'emigrar a França des del País Valencià.
Va néixer l'any 1935 a Xàtiva, al País Valencià. El pare treballava la terra i la mare cosia a casa. Es van traslladar a València l'any 1952 i ella, que havia anat poc a l'escola, va començar a treballar en una fàbrica. Als 22 anys, va decidir marxar a França, on va treballar en el servei domèstic i es va casar amb un emigrant català implicat en activitats clandestines. Atesa la seva feina d'atenció i cura a les persones, tenia un domini del francès superior al del seu marit, com sol passar en les migracions femenines.
El 1966, quan la filla i el fill ja havien finalitzat l'educació primària, van decidir tornar i es van instal·lar a Santa Coloma, al barri del Singuerlín. Va deixar el servei domèstic per, conjuntament amb altres dones del barri, muntar una cooperativa de confecció, que va ser el seu ofici fins que es va jubilar. Convençuda de les capacitats de les dones per transformar el món, de seguida es va incorporar a les mobilitzacions veïnals que s'iniciaven i va teixir relacions amb les persones més actives.
A causa de les activitats clandestines, no va acceptar ser la responsable del grup de dones fins a l'any 1975 i després va esdevenir la presidenta de l'Associació de Dones de Singuerlín. Les dones van col·laborar molt estretament amb l'Associació de Veïns per aconseguir escoles, l'arribada del transport públic, un ambulatori, l'organització de festes populars, etc. Compartien local, però elles van mantenir un espai propi que va generar formes de lluita diferent, entre les quals destaquen les mobilitzacions pel mercat. Van assumir col·lectivament el dret del propi cos i van lluitar i aconseguir un centre de planificació familiar; van defensar el dret al divorci i a l'avortament i, quan calia, gestionaven l'atenció jurídica i ginecològica. El 1976, el grup de dones de Singuerlín va participar en les Primeres Jornades Catalanes de la Dona. Des de les pràctiques de llibertat femenina que sustenten la seva manera de ser al món, avui continua col·laborant amb l'Associació de dones, en activitats de solidaritat internacional i en el moviment de la gent gran.

## Referències

* ↑ La informació està treta de l'Institut Català de les Dones amb autorització per usar-lo sota GFDL.
# Dolors Torrent i Rius

Dolors Torrent i Rius (Juneda, 1 d'agost de 1947) és una mestra i política catalana, diputada al Parlament de Catalunya en la IV Legislatura
Va obtenir el títol de magisteri a l'Escola Normal de Barcelona i es llicencià en geografia i història a la Universitat Autònoma de Barcelona. S'inicià en política ingressant el 1969 en les Plataformes Obreres. Posteriorment s'afilià a la UGT de Catalunya i el 1976 a Convergència Socialista de Catalunya (CSC), des de la que el 1978 participà en la fundació del Partit dels Socialistes de Catalunya (PSC-PSOE). Fou escollida diputada a les eleccions al Parlament de Catalunya de 1992. Ha estat Vicepresidenta de la Comissió de Seguiment del Procés d'Equiparació Dona-Home del Parlament de Catalunya.

## Referències

* ↑ Diputats del Parlament de Catalunya en la III Legislatura p. 186

## Enllaços externs

* Diputados al parlament de Catalunya a La Vanguardia, 17 de març de 1992.
# Dolors Terradas i Viñals

Dolors Terradas i Viñals (Sords, Cornellà del Terri, 24 de febrer de 1949) és una política catalana, diputada al Congrés dels Diputats en la XI legislatura.

## Biografia

Llicenciada en Història per la Universitat de Girona, ha estat professora de geografia i història a diversos centres de formació professional, ESO i batxillerat. També ha realitzat estudis sobre demografia al Pla de l'Estany, alguns dels quals ha publicat a la Revista de Girona.
Políticament, el 1971 va començar a militar en el PSUC, partit en el qual fou elegida regidora a l'ajuntament de Banyoles a les eleccions municipals de 1983. En 1988 va deixar el PSUC i a les eleccions municipals de 1999 va ocupar el simbòlic lloc 17è en la llista d'ERC per l'ajuntament de Banyoles. En 1996 va ser la pregonera de la festa major de Banyoles.
Des del 1994, participa en el moviment social Banyoles Solidària, on es dedica a la legalització i alfabetització d'immigrants i coopera amb Gàmbia i altres països en vies de desenvolupament econòmic. A les eleccions generals espanyoles de 2015 fou escollida diputada com a cap de llista d'En Comú Podem per la província de Girona.

## Obres

* Sobre la divisió territorial de Catalunya i el cas polèmic de Banyoles (1976)
* Població i societat a Banyoles al segle XVIII (1981)
* Les epidèmies de còlera a Banyoles en el segle XIX (1982) publicat a Revista de Girona.
* La Població de Banyoles al s. XVIII (1983)
* Aproximació a un exemple d'industrialització no reeixit: Banyoles 1700-1900 (1985)

## Referències

* ↑ Candidatures proclamades a les eleccions municipals de 1999
* ↑ Dolors Terradas, cap de llista d'En Comú Podem, El Punt Avui, 18 de novembre de 2015
* ↑ Dolors Terradas Arxivat 2016-03-19 a Wayback Machine. al web d'En Comú Podem
* ↑ Fitxa del Congrés dels Diputats

## Enllaços externs

* Obres de Dolors Terradas i Viñals a la base de dades de la UAB
# Gabriel Llompart

Gabriel Llompart és el nom dels següents personatges:
* Gabriel Llompart Moragues (Palma, 1927), historiador i folklorista mallorquí membre de l'Orde dels Teatins
* Gabriel Llompart i Jaume (Inca, 1862 - Palma, 1928), religiós mallorquí que va ésser successivament bisbe de Tenerife, Girona i Mallorca